બંદરો અને બંદરો આધારિત ઉદ્યોગોના વિકાસમાં માર્ગ અને રેલ જોડાણ મહત્વપૂર્ણ ભુમિકા ભજવતું હોઇ ગુજરાતમાં આવેલા બંદરો સાથે રેલ જોડાણ વિકસાવવાની કામગીરીમાં જીએમબી સક્રિયપણે ભાગ લે છે. ગુજરાતના બંદરો જેમકે પીપાવાવ, મુંદ્રા, નવલખી, ભાવનગર અને ઓખા સમગ્ર દેશ સાથે બ્રોડગેજ નેટવર્કથી જોડાયેલા છે. દહેજને રેલવેથી જોડવાની કામગીરી દહેજ-ભરૂચ રેલ કંપની લિમિટેડ નામના એસપીવી (SPV) અંતર્ગત શરૂ કરી દેવામાં આવી છે અને હવે તેનો પ્રારંભ થઇ ગયો છે. બેડી અને પોરબંદરને પણ જોડાણ આપવાની દરખાસ્ત આરવીએનએલ સાથે ચર્ચા કરીને કરવામાં આવી છે.